stanford-oval/wikipedia huggingface dataset:
Greg Gibson
Saavutukset

Korisliigan vuoden valmentaja 2012
Suomen mestaruus 2012, 2013 ja 2017
SM-hopeaa 2015
SM-pronssia 2014
Suomen cupin hopeaa 2013
I-divisioonan mestaruus 2007, 2009 ja 2011
Halle (Westfalen)

| Halle (Westfalen) |
| --- | --- |

 vaakuna
 Halle (Westfalen)
 Koordinaatit: 52°03′39″N, 08°21′35″E 
Valtio:  Saksa
Osavaltio:  Nordrhein-Westfalen
Hallintopiiri:  Detmold
Piirikunta:  Gütersloh
Perustettu:  1246
Hallinto:  
 – Kaupunginjohtaja:  Thomas Tappe (CDU)
Pinta-ala:  
 – Kokonaispinta-ala:  69,70 km²
Korkeus:  125 m
Väkiluku (31.12.2022):  21 970
 – Väestötiheys:  315 as./km²
Aikavyöhyke:  UTC+1
 – Kesäaika:  UTC+2
Postinumero:  33790
Suuntanumero(t):  05201
 
 www.hallewestfalen.de 
Infobox OKVirheellinen NIMI-arvo: 
Halle (virallisesti Halle (Westfalen) erotukseksi Saksi-Anhaltin Hallesta) on kaupunki Nordrhein-Westfalenin osavaltiossa Saksassa. Kaupungin pinta-ala on 69,7 km² ja sen väkiluku oli 21 970 vuoden 2022 lopussa. Kaupunki sijaitsee 37 kilometriä Osnabrückistä lounaaseen ja 15 kilometriä Bielefeldistä länteen. Siellä järjestetään vuosittain kesäkuussa tunnettu ruohokenttien tennisturnaus viralliselta nimeltään Gerry Weber Open (GWO).
Aiheesta muualla

Kuvia tai muita tiedostoja aiheesta Halle (Westfalen) Wikimedia Commonsissa
Kaupungin verkkosivut (saksaksi)
Haller Kreisblatt -sanomalehden kotisivut (saksaksi)
Gerry Weber Open -tennisturnauksen kotisivut (englanniksi, saksaksi)
Gáhteriinná

Gáhteriinná ja Káhtariinná ovat naisen etunimiä. Ne ovat Katariina-nimen saamelaisia vastineita.
Vuoteen 2022 mennessä Gáhteriinná on ollut Suomessa virallisena etunimenä alle 5 naisella. Káhtariinná-nimisiä henkilöitä ei ole kirjattu Digi- ja väestötietoviraston etunimitilastoon lainkaan.
Nimipäivä

Gáhteriinná- ja Káhtariinná-nimet sisältyvät pohjoissaamelaiseen nimipäiväkalenteriin, jonka on laatinut  Oulun yliopiston professori Pekka Sammallahti. Nimipäivä on 25. marraskuuta.
Googly eyes

Googly eyes: suuret, pyöreät ja tuijottavat silmät, joita myydään askartelutarvikeliikkeissä.
Vasaraan kiinnitetyt irtosilmät eli googly eyes.
Googly eyes tarkoittaa askartelutarvikeliikkeissä myytäviä irtosilmiä, joita voi kiinnittää erilaisille pinnoille. Nämä mulkosilmät ovat pyöreitä kirkkaita muovikuplia, joiden sisällä on vapaasti liikkuva "pupilli". Irtosilmiä käytetään erilaisissa askartelutöissä ihmisiä tai muita olentoja esittävien hahmojen silminä. Silmät voi kiinnittää myös johonkin esineeseen, jolloin tämä esine ikään kuin personoituu eläväksi ollennoksi.
Ominaisuudet

Irtosilmät ovat pyöreitä läpinäkyviä muovikuplia, joiden tasainen tausta on joko muovia tai pahvia. Kuplan sisällä on vapaasti liikkuva musta pyöreä levy. Näin "silmät" näyttävät liikkuvan, kun niitä käännetään tai ravistellaan. Mulkosilmiä on eri kokoisina. Kuplan koko vaihtelee noin 4,8 mm:stä jopa 61 cm:iin. Tausta on yleensä valkoinen ja "pupilli" musta kuten ihmisen silmässä, mutta silmistä on myös useita värillisiä versioita. Homestar Runner internet-animaatiosarjan HR-wikissä on sarjan googly eyesille omistettu sivu.
Muut sovellukset

Samanlaisia pyöreitä mulkosilmiä esiintyy myös piirros- ja animaatiohahmoilla sekä kolmeulotteisilla hahmoilla, kuten pehmolelut.
Esimerkkejä

Lastensarja Seesamtien Keksimonsterin, kuten monen muunkin saman sarjan hahmon silmät ovat mallia googly eyes.
Happy Tree Friends -sarjan Nuttylla on pyöreät mulkosilmät.
Saturday Night Live -sarjan sketsissä Christopher Walken kiinnittää irtosilmät kaikille huonekasveilleen.
Jackass-sarjassa on mustasta sukasta tehty punakielinen ja mulkosilmäinen olento nimeltä The Black Mamba, jolla lyödään ihmisiä.
X Window Systemin sovellus xeyes: sovelluksessa googly eye -tyyliset mulkosilmät seuraavat käyttäjän hiiren osoittimen liikkeitä.
Black Grape -yhtyeen Stupid Stupid Stupid -levyn ensimmäisen UK-painoksen kannessa oli muovisilmät.
Vesiränni mulkoilee.
Oluella on silmät.
Chicagon yliopisto tarkkailee sinua.
Vihaiset silmät mielenosoituksessa.
3D-tulostettu sammakko, jolle on kiinnitetty googly eyes -silmät.
Tekeillä on nukke, jolla on googly eyes -mulkosilmät.
Keksimonsterin silmät ovat mallia googly eyes.
X Window Systemin sovellus xeyes.
Aiheesta muualla

Wikimedia Commonsissa on kuvia tai muita tiedostoja aiheesta .
How to create fun recycled googly eyes – Tee itse googly eyesit Guidecentral (www.youtube.com) (englanniksi)
Googly Eyes Gardener – Christopher Walken, Saturday Night Live (www.youtube.com) (englanniksi)
Funny googly eyes make EVERYTHING look better Sonya Jersey (www.youtube.com) (englanniksi)
Caspar Babypants – Googly Eyes (www.youtube.com) (englanniksi)
Googly Eyes Homestar Runner -wikissä. (www.hrwiki.org)
Halle (Belgia)

| Halle |
| --- | --- |
 Hallen kaupungintalo
 lippu:  vaakuna

 Halle
 Koordinaatit: 50°44′N, 04°14′E 
Valtio:   Belgia
Provinssi:  Flanderin Brabant
Pinta-ala:  
 – Kokonaispinta-ala:  44,4 km²
Väkiluku (2006):  39 074
 – Väestötiheys:  880 as./km²
Aikavyöhyke:  UTC+1
 – Kesäaika:  UTC+2
Postinumerot:  1500, 1501, 1502
Suuntanumero(t):  02
 
 www.halle.be 
Infobox OKVirheellinen NIMI-arvo: 
Halle on kaupunki ja kunta Belgiassa lähellä Brysseliä. Kaupungin virallinen kieli on hollanti. Kaupungissa oli vuoden 2018 alussa 39 074 asukasta.
Aiheesta muualla

Kuvia tai muita tiedostoja aiheesta Halle (Belgia) Wikimedia Commonsissa
Kaupungin viralliset sivut (hollanniksi)
Flanderin Brabantin provinssin kunnat
HMS Shikari

| HMS Shikari |
| --- | --- |


Aluksen vaiheet
Rakentaja:  William Doxford and Sons, Sunderland
Kölinlasku:  15. lokakuuta 1918
Laskettu vesille:  14. huhtikuuta 1919
Palveluskäyttöön:  helmikuu 1924 Chathamissa
Loppuvaihe:  myyty romutettavaksi 4. marraskuuta 1945
Tekniset tiedot
Uppouma:  919 t (standardi) 1 240 t (max)
Pituus:  84,12 m
Leveys:  8,15 m
Syväys:  2,99 m
Koneteho:  27 000 hv
Nopeus:  36 solmua
Miehistöä:  90
Aseistus
Aseistus:  3 × QF 4"/L45 (102 mm) Mk V 1 × QF 2 naulan ilmatorjuntatykki 4 × 21" (533 mm) torpedoputkea 2 × 18" torpedoputkea
HMS Shikari (viirinumero D85 ja toukokuusta 1940 alkaen I85) oli Britannian kuninkaallisen laivaston Amiraliteetin S-luokan hävittäjä toisessa maailmansodassa.
Valmistus

Alus tilattiin 1917 vuosien 1917-1918 laivasto-ohjelmien 11. tilauksessa William Doxfordilta Sunderlandistä, missä köli laskettiin 15. tammikuuta 1918.  Aluksen valmistus keskeytyi ensimmäisen maailmansodan jälkeisten laivastorajoitusten vuoksi. Alus laskettiin vesille 14. heinäkuuta 1919, minkä jälkeen se hinattiin Chathamiin viimeisteltäväksi. Aluksen valmistuminen viivästyi edelleen, kunnes se lopulta valmistui syyskuussa 1923.
Palvelus

Shikari päätettiin muuttaa heti valmistuttuaan maalilaiva HMS Agamemnonin ohjausalukseksi. Alukselle ei asennettu aseistusta, vaan sille asennettiin tarvittavat radiolaitteet maalilaivan ohjaamiseksi. Alus jatkoi tehtävässään aina syyskuuhun 1939, vaikka maalialukseksi vaihdettiin HMS Centurion.
Syyskuussa 1939 alus määrättiin saattajaksi ja se siirrettiin lokakuussa muutostöitä varten telakalle, missä sille asennettiin tykki- ja sukellusveneidentorjunta-aseistus. Alus palautettiin palvelukseen vuoden 1940 alussa, jolloin se sijoitettiin suojaamaan rannikkosaattueita. Toukokuussa alus siirrettiin Doverin alaisuuteen evakuoimaan siirtoarmeijaa mannermaalta. Alus aloitti 28. toukokuuta Dunkerquen evakuoinnit ja se pelasti 1. kesäkuuta Gravelinesin edustalla uppoavalta SS Praguelta ranskalaisia sotilaita. Alus poistui 4. kesäkuuta viimeisten joukossa Dunkerquesta kannellaan ranskalaisia sotilaita. Operaatiosta vapauduttuaan alus palasi rannikkosaattueiden suojaksi, kunnes se määrättiin syyskuussa Atlantille suojaamaan saattueita. Aluksen syvyyspommi kuormaa kasvatettiin ennen siirtoa.
Syyskuussa 1941 alus siirrettiin 1. saattajaryhmään luoteisen reitin alaisuuteen. Alus kärsi 24. lokakuuta Islannin eteläpuolella myrskyssä vaurioita muun muassa taaempi savuhormi meni yli laidan. Se siirrettiin korjattavaksi Belfastiin, mistä alus palasi 25. joulukuuta ryhmäänsä. Alus oli luoteisen ryhmän alaisuudessa yhdessä ryhmänsä muiden alusten HMS Keppelin, HMS St. Albansin, HMS Anchusan, HMS Wallflowerin, HMS Dahlian ja HMS Meadowsweetin kanssa. Se suojasi 12. huhtikuuta 1943 Avonmouthista Clydeen saattuetta WS29, josta se erkani 14. huhtikuuta.
Toukokuussa alus siirrettiin muiden S-luokan hävittäjien kanssa Islantiin, mistä se palasi elokuussa kotimaahan. Alus määrättiin 21. syyskuuta sukellusveneidentorjuntaan yhdessä HMS Matchlessin ja HMS Obedientin kanssa, mistä tehtävästä se palasi saattueiden suojaksi.
Syyskuussa 1944 alus poistettiin Atlantin saattueiden suojaamisesta Captain-luokan fregattien palvelukseen oton jälkeen. Se poistettiin palveluksesta Grangemouthissa ja siirrettiin reserviin. Alus oli mahdollisesti koulutuskäytössä lokakuusta 1945, kunnes se sijoitettiin sodan päätyttyä poistolistalle. Alus myytiin 13. syyskuuta BISCOlle, joka siirsi romutustehtävän J. Cashmorelle Newportiin. Se saapui 4. marraskuuta romutettavaksi.
Göthe Hedlund

| Mitalit | Mitalit | Mitalit |  |
| --- | --- | --- | --- |
|  Göthe Hedlundn vuonna 1948. |  Göthe Hedlundn vuonna 1948. |  Göthe Hedlundn vuonna 1948. |  |
Maa:   Ruotsi
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | St. Moritz 1948 | 5 000 m |  |
| Yleisluistelun EM-kilpailut  | Yleisluistelun EM-kilpailut  | Yleisluistelun EM-kilpailut  |  |
|  Kultaa | Trondheim 1946 | yhteispisteet |  |
|  Hopeaa | Tukholma 1947 | yhteispisteet |  |
|  Hopeaa | Hamar 1948 | yhteispisteet |  |
Göthe Hedlund (30. heinäkuuta 1918 Tukholma, Ruotsi – 15. joulukuuta 2003) oli ruotsalainen pikaluistelija ja olympiamitalisti.
Hedlund kilpaili ensimmäisen kerran EM-kisoissa ennen toista maailmansotaa talvella 1939 Riiassa Latviassa. Hänen sijoituksensa niissä kisoissa oli 16. Kaksi viikkoa myöhemmin MM-kisoissa Helsingissä, mutta hän pääsi niissä luistelemaan vain kolme matkaa. Käynnistynyt maailmansota keskeytti kansainväliset kilpailut, joten kilpailut jäivät vähäisiksi kansallisiksi tapahtumiksi.
Maailmansodan päätyttyä Hedlund saavutti vuonna 1946 järjestetyissä EM-kisoissa mestaruuden. Samana keväänä 1946 järjestettiin vielä epäviralliset MM-kisat Oslossa. Niissä hän sijoittui hoopealle. Seuraavana vuonna 1947 hän oli saavuttamassa Ruotsille EM-kisoissa kaksoisvoiton Åke Seyffarthin ottaessa mestaruuden ja Hedlundin sijoittuessa toiseksi. Sodan jälkeiset ensimmäiset talviolympialaiset Sveitsin St. Moritzissa helmikuussa 1948 toivat Hedlundille pronssimitalin 5 000 metrillä norjalaisten jäljessä ajalla 8.34,8. Kaksi viikkoa olympialaisten jälkeen järjestetyissä EM-kisoissa Hedlund saavutti vielä hopeamitalin.
Hedlundin ura jatkui vielä vuoteen 1952. Hän kuoli vuonna 2003 Lidingössä 85 vuoden iässä.
Grugliasco

| Grugliasco |
| --- | --- |

 Grugliasco
 Koordinaatit: 45°4′N, 7°35′E 
Valtio:  Italia
Alue:  Piemonte
Metropolikaupunki:  Torino
Korkeus:  293 m
Väkiluku:  36 700
 
 https://www.comune.grugliasco.to.it/ 
Infobox OKVirheellinen NIMI-arvo: 
Grugliasco (piemonteksi Grujasch) on kunta Italiassa Piemonten alueella sijaitsevassa Torinon metropolikaupungissa Vuoden 2022 alussa kunnassa oli arviolta 36 700 asukasta.
Gustaf Mauritz Pauli

Gustaf Mauritz Pauli (15. huhtikuuta 1808 Tukholma – 6. maaliskuuta 1839 Pietari) oli ruotsalainen voimistelun, uinnin ja miekkailun opettaja, joka perusti Suomen ensimmäisen julkisen voimistelulaitoksen.
Henkilöhistoria

Paulin vanhemmat olivat everstiluutnantti Gustaf Adolf Pauli ja Vendla Octavia Trafvenfelt ja puoliso vuodesta 1835 Clara Catharina Bergström (1816–1869). Pauli oli miekkailun, voimistelun ja uinnin opettaja Tukholmassa ja Helsingissä 1829–1832 ja sitten keisarillisen henkikaartin kadettikoulun voimistelunopettaja ja voimistelun ylitarkastaja Pietarissa.
Pauli julkaisi jo parikymmentävuotiaana yhden ensimmäisistä Ruotsissa ilmestyneistä uimaoppaista. Helsinkiin hän tuli vuoden 1829 lopulla Suomen kaartin miekkailunopettajaksi ja jatkoi siellä myös voimistelun ja uinnin opetusta. Hän oli kaupungin ensimmäisiä uimataidon opettajia. Seuraavana vuonna Pauli sai keisarilta luvan perustaa Helsinkiin voimistelulaitoksen, joka avattiin tammikuussa 1831 Sederholmin talossa. Pauli siirtyi Pietariin syksyllä 1832, loi siellä uran keisarillisen henkikaartin kadettikoulun voimistelunopettaja ja tietynlaisena virkamiehenä ja perusti perheen. Ura jäi kuitenkin melko lyhyeksi, kun Pauli menehtyi 1839 vain 30-vuotiaana isoonrokkoon.
Julkaisuja

Preceptor i simm-konsten, 1829
Aiheesta muualla

Gustaf Mauritz Pauli Biografiasampo.
Gero (Gifu)

| Gero (下呂市) |
| --- | --- |
 Näkymä Geroon, Hidajoki
 lippu:  symboli
 Geron sijainti Gifun prefektuurissa
 Gero
 Koordinaatit: 35°48′21″N, 137°14′39″E 
Valtio:  Japani
Alue:  Chūbu, Tōkai
Prefektuuri:  Gifun prefektuuri
Pinta-ala:  
 – Kokonaispinta-ala:  851,21 km²
Väkiluku (05/2020):  31 698
 – Väestötiheys:  37,2 as./km²
Symbolit:  
 – Puu:  Vaahtera
 – Kukka:  Intianalppiruusu
 
 http://www.city.gero.lg.jp/ 
Infobox OKVirheellinen NIMI-arvo: 
Gero (jap. 下呂市, Gero-shi) on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin keskiosassa Hidajoen varrella. Länsiosissa virtaa Mazejoki, jonka yläjuoksulla on Iwayan padon muodostama suuri tekojärvi. Noin 90 prosenttia kaupungin alueesta on metsäistä vuoristoa, ja asutus on keskittynyt jokien varsille. Koillisessa kaupungin alue kohoaa Ontakevuorelle ja rajautuu Naganon prefektuuriin. Gerossa on 31 698 asukasta (toukokuussa 2020) ja sen pinta-ala on 851,21 neliökilometriä.
Geron kaupunki perustettiin vuonna 2004 liittämällä yhteen Geron maaseutukaupunki ja neljä muuta kuntaa: Hagiwaran, Kanayaman ja Osakan maaseutukaupungit sekä Mazen kyläkunta. Alue tunnetaan lukuisista kuumista lähteistään (onsen). Gero alkoi kehittyä kylpyläkaupunkina sen jälkeen, kun sinne avattiin rautatieyhteys vuonna 1934. Gero-onsenin lisäksi kaupungissa toimivat esimerkiksi Osakan seudun kolme kuumaa lähdettä, Nigorigo-onsen, Shitajima-onsen ja Yuya-onsen. Kylpylöiden lisäksi merkittäviä elinkeinoja ovat metsätalous, puutuoteteollisuus, nautakarjan kasvatus ja vihannesten viljely.
Geron rakennettuun kulttuuriperintöön kuuluvat muun muassa Kuzu Hachiman-gūn šintolainen pyhäkkö ja entinen Ōdo-suvun asuintalo. Ne on valittu Japanin tärkeäksi kulttuuriomaisuudeksi. Moriminashi Hachiman-jinjan pyhäkkö tunnetaan sitä vastoin festivaalistaan (Gero no ta no kamimatsuri). Hidajoen varrella on kauniita luonnonalueita, kuten Nakayama shichirin laakso. Osa kaupungin alueesta kuuluu Hidan–Kisogawan puolikansallispuistoon. Geroa palvelee JR Tōkain Takayama-päälinja.
Kuvia

Gero-onsenin rakennuksia
Moriminashi Hachiman-jinja
Futamin vesiputous Yokotanin laaksossa
Ulkokylpy Nigorigo-onsenissa
Geron rautatieasema
Aiheesta muualla

Kuvia tai muita tiedostoja aiheesta Gero Wikimedia Commonsissa
Kaupungin internetsivut (japaniksi)
Guillaume de l’Hôpital

| Guillaume de l’Hôpital |
| --- | --- |

Henkilötiedot
Syntynyt: 1661 Pariisi
Kuollut: 2. helmikuuta 1704 (noin 42 vuotta) Pariisi
Koulutus ja ura
Väitöstyön ohjaaja:  Johann Bernoulli
Instituutti:  Ranskan tiedeakatemia
Tutkimusalue:  differentiaalilaskenta
Tunnetut työt:  L’Hôpitalin sääntö oppikirja
L'Hôpitalin markiisi Guillaume François Antoine (1661 Pariisi, Ranska – 2. helmikuuta 1704 Pariisi) oli ranskalainen sotilas ja matemaatikko. Hänet tunnetaan etenkin L’Hôpitalin säännöstä.
Hän kirjoitti maailman ensimmäisen differentiaalilaskennan oppikirjan, joka julkaistiin vuonna 1696. L’Hôpital ihaili Johan Bernoullia, joka ymmärsi Leibnizin kehittämiä laskentamenetelmiä, ja palkkasi Bernoullin opettamaan itseään. Opetus jatkui myöhemmin kirjeenvaihdon muodossa. Kirjeenvaihto löytyi vuonna 1922 ja osoittaa, että kirjan pääasiallinen sisältö, myös L’Hôpitalin sääntö on itse asiassa Bernoullin kehittämä. L'Hôpital kuitenkin korjasi useita Bernoullin tekemiä virheitä, kuten väitteen että 1/x:n integraali on äärellinen. Bernoulli esitti vaatimuksia tekijänoikeudestaan vasta L'Hôpitalin kuoleman jälkeen, koska pelkäsi tämän vaativan maksamiaan palkkioita takaisin. Hänen vaateitaan ei juuri uskottu ennen kirjeenvaihdon löytymistä.
Analyse des infiniment petits pour l'intelligence des lignes courbes
Traité analytique
Aiheesta muualla

Catholic Encyclopedia article
C. Truesdell The New Bernoulli Edition Isis, Vol. 49, No. 1. (Mar., 1958), pp. 54–62, discusses the strange agreement between Bernoulli and de l'Hôpital on pages 59–62.
Kuvia tai muita tiedostoja aiheesta Guillaume de l’Hôpital Wikimedia Commonsissa
Götaplatsen

Götaplatsen ja aukiolla sijaitseva Poseidonin patsas etelästä katsottuna.
Göteborgin taidemuseo Götaplatsenin eteläpäässä.
Götaplatsen on keskeinen julkinen aukio Göteborgissa Ruotsissa. Se muodostaa kaupungin pääkadun Kungsportsavenynin eteläisen pään. Nykyisessä muodossaan aukio vihittiin käyttöön vuonna 1923, jolloin kaupunki vietti 300-vuotisjuhliaan.
Götaplatsenia voidaan pitää kaupungin kulttuurin keskipisteenä, sillä sen ympärillä sijaitsevat Göteborgin konserttitalo (Göteborgin sinfoniaorkesterin kotisali), Göteborgin taidemuseo, Göteborgin kaupunginteatteri ja kaupungin pääkirjasto. Monumentaalinen uusklassinen taidemuseon rakennus muodostaa aukiolle juhlavan eteläpäädyn. Aukion keskelle on sijoitettu Carl Millesin veistämä Poseidonin patsas, josta on tullut yksi kaupungin symboleista.
Hangaskylä

Hangaskylä on Kauhajoella sijaitseva kylä. Hangaskylä sijaitsee noin 20 kilometrin päässä Kauhajoen keskustasta luoteeseen, lähellä Teuvan ja Kurikan rajaa. Hangaskylä on maatalousvaltaista aluetta, jonne asutus on alkanut muodostua 1800-luvulla. Parhaimmillaan kylässä on ollut noin 400 asukasta sotien jälkeen. Kylällä toimineet kauppa ja koulu on lakkautettu jo 1970-luvulla ja nykyisin Hangaskylää lähinnä sijaitseva koulu on Kainastolla. Kylällä toimii vuonna 1912 perustettu Hangaskylän Kipinä ry.
Gärtner

Gärtner on muun muassa seuraavien henkilöiden sukunimi:
Bertil Gärtner (1924–2009), ruotsalainen teologi ja piispa
Claus Theo Gärtner (s. 1943), saksalainen näyttelijä, television rikossarjan Kahden keikka Josef Matula
Friedrich von Gärtner (1792–1847), saksalainen arkkitehti
Karl Friedrich von Gärtner (1772–1850), saksalainen lääkäri ja kasvitieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Gärdehov

Gärdehov
Jääpallo
Gärdehov on Sundsvallissa Ruotsissa sijaitseva Pohjois-Ruotsin suurin urheilu- ja messukeskus. Keskus sisältää mm. jalkapallo- ja jääpallokenttiä, kaksi jäähallia, curlinghallin ja täysimittaisen sisäjalkapallohallin.
HockeyAllsvenskanissa pelaava jääkiekkojoukkue IF Sundsvall Hockey pelaa kotiottelunsa Gärdehovin vuonna 1966 valmistuneessa 2500-paikkaisessa jäähallissa. Myös jääpallojoukkue Selånger SK Bandy pitää Gärdehovia kotipaikkanaan.
Gärdehovissa pidettyjä merkittäviä tapahtumia ovat mm. Melodifestivalen ja Ruotsin Gladiaattorit-sarjan kuvaukset.
Gangwon (Pohjois-Korea)

| Gangwonin maakunta 강원도 Gangwon-do |
| --- | --- |
 Wonsanin kaupunkia
 Maakunnan sijainti Pohjois-Koreassa
Valtio:  Pohjois-Korea
Alue:  Gwandong
Hallinto:  
 – hallinnollinen keskus:  Wonsan
Pinta-ala:  11 152 km²
Väkiluku (2008):  1 477 582
 – väestötiheys:  132,5 as./km²
Gangwonin maakunta (kor. 강원도, Gangwon-do, hanja 江原道, McCune‑Reischauer Kangwŏndo) on yksi Pohjois-Korean maakunnista. Se sijaitsee maan kaakkoisosassa Etelä-Korean rajalla Japaninmeren rannikolla. Gangwonissa on vuoden 2008 väestönlaskennan mukaan 1 477 582 asukasta ja sen pinta-ala on 11 152 neliökilometriä (mukaan lukien Geumgangvuoren matkailualue). Maakunnan pääkaupunki on Wonsan.
Gangwon rajautuu Etelä-Korean samannimiseen Gangwonin maakuntaan, jonka kanssa se muodosti ennen Korean jakautumista yhtenäisen alueen.
Aluejako

Gangwonin maakunta jakautuu kahteen kaupunkiin (si) ja 15 piirikuntaan (gun).
Aluejako > Kaupungit

Muncheon-si (문천시; 文川市)
Wonsan-si (원산시; 元山市)
Aluejako > Piirikunnat

Anbyeon-gun (안변군; 安邊郡)
Beopdong-gun (법동군; 法洞郡)
Changdo-gun (창도군; 昌道郡)
Cheonnae-gun (천내군; 川內郡)
Cheorwon-gun (철원군; 鐵原郡)
Geumgang-gun (금강군; 金剛郡)
Gimhwa-gun (김화군; 金化郡)
Gosan-gun (고산군; 高山郡)
Goseong-gun (고성군; 高城郡)
Hoeyang-gun (회양군; 淮陽郡)
Icheon-gun (이천군; 伊川郡)
Pangyo-gun (판교군; 板橋郡)
Pyeonggang-gun (평강군; 平康郡)
Sepo-gun (세포군; 洗浦郡)
Tongcheon-gun (통천군; 通川郡)
Aiheesta muualla

Kuvia tai muita tiedostoja aiheesta Gangwonin maakunta Wikimedia Commonsissa
Gero

Gero voi tarkoittaa:
Maantiede

Gero, Japanin kaupunki Gifun prefektuurissa
Gero-onsen, kuuma lähde Japanissa Geron kaupungissa
Henkilöt

Gero (n. 900–965), Pyhän saksalais-roomalaisen keisarikunnan rajakreivi
Gero (n. 900–976), Kölnin arkkipiispa
Gero Hottinger (1948–2021), saksalaissyntyinen, suomalaistunut keittiömestari ja ravintoloitsija
Gero Zambuto (1887–1944), italialainen näyttelijä ja elokuvaohjaaja
Ernő Gerő (1898–1980), unkarilainen poliitikko
Muuta

Geron krusifiksi, varhaisin tunnettu kuvaus Kristuksen kärsimyksestä ristillä
Geron koodeksi, 900-luvulla Saksassa laadittu kuvitettu käsikirjoitus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gero”, voi hakea sivunnimihaulla, laajalla sivunnimihaulla tai tekstihaulla.
Götlundan piiri (Närke)

| Götlundan piiri |
| --- | --- |
 Götlundan kirkko
 fiGötlundan piiri 
 59°21′22″N, 15°39′58″E 
Valtio:   Ruotsi
Maakunta:  Närke
Lääni:  Västmanlandin lääni
Kunta:  Arbogan kunta
Piirikoodi:  211043
Väestö
Väkiluku (2022):  1 473 
Götlundan piiri (ruots. Götlunda distrikt) sijaitsee Arbogan kunnassa Ruotsissa. Sen väkiluku on 1 473  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Arbogan kunnan piirit
Götlunda

| Götlunda |
| --- | --- |

 Götlunda
 Koordinaatit: 59°21′14″N, 15°40′02″E 
Valtio:   Ruotsi
Lääni:  Västmanlandin lääni
Maakunta:  Närke
Kunta:  Arboga
Väkiluku (2021):  272
Infobox OKVirheellinen NIMI-arvo: 
Götlunda on taajama Arbogan kunnassa Västmanlandin läänissä Närken historiallisessa maakunnassa Ruotsissa. Taajamassa oli 272 asukasta vuonna 2021. Götlundasta käydään pääosin töissä Arbogan keskustassa tai Örebrossa.
Aiheesta muualla

Kuvia tai muita tiedostoja aiheesta Götlunda Wikimedia Commonsissa
Gájanas

| Gájanas> Tiedot |
| --- | --- |
Toiminnassa:  2016– 
Tyylilaji:  joiku, progressiivinen rock, etninen musiikki
Laulukieli:  pohjoissaame
Jäsenet:  Hildá Länsman (laulu/joiku), Nicholas Francett (kitara, taustalaulu), Kevin Francett (rummut), Erkki Feodoroff (basso)
Levy-yhtiö:  Bafe's Factory
Aiheesta muualla
Kotisivut
Infobox OKNimi-testi OK: 
GÁJANAS (pohjoissaamea, suomeksi kaiku) on nelihenkinen vuoden 2016 alussa perustettu yhtye, jonka musiikissa on vaikutteita saamelaisesta perinnemusiikista. Musiikissa ja joiuissa korostuu alkuperäiskansan vahva yhteys luontoon.
Gájanas on monikulttuurinen yhtye. Joikaaja-laulaja Hildá Länsman on pohjoissaamelainen muusikko ja kotoisin Utsjoelta. Hänen äitinsä on Angelin tytöt -yhtyeestä soolouralle lähtenyt muusikko Ulla Pirttijärvi-Länsman. Basisti Erkki Feodoroff puolestaan on kolttasaamelainen, ja hän on kotoisin Inarista. Yhtyeen rumpali Kevin Francett ja kitaristi Nicholas Francett ovat veljekset, joiden sukujuuret ovat Ahvenanmaalla ja Pohjois-Amerikassa. Yhtyeen oman luonnehdinnan mukaan monikulttuurisuus kuuluukin musiikissa vahvasti.
Gájanasin kokoonpano on aikaisemmin esiintynyt yhtyeellä nimeltä Out of the Woods. Gájanasin alkuaikoina yhtye osallistui "saamelaisten euroviisuiksi" kutsuttuun Sámi Grand Prix -laulukilpailuun ja sijoittui siinä toiseksi kappaleella ”Áiggiid čađa”. Gájanaksen debyyttialbumi Čihkkojuvvon julkaistiin saamelaisten kansallispäivänä 6. helmikuuta 2021. Gájanaksen kappale Diamántadulvvit nousi levyn julkaisun jälkeen Kanadan top 30 -maailmanmusiikkilistan ensimmäiseksi. Yhtye voitti kesäkuussa 2021 albumillaan kansainvälisen palkinnon The Summer Solstice Indigenous Music Awards 2021, Canada - The International Indigenous Artist-group Recording of the Year.